section_heading: Životopis
paragraph_text: Rođen je u Rogatici u obitelji Ali-ef. kao unuk Hadži Abdulaha po komjem je ova obitelj dobila prezime. U rodnom mjestu završava osnovno obrazovanje, a potom nastavlja školovanje pod okriljem svog rođaka Mustafe ef. Gloce. Jedan dio obrazovanja završava i u Travniku, a potom se upućuje u Sarajevo kako bi nastavio školovanje u Gazi Husrev-begovoj medresi. U Sarajevu ga zapaža kadija Husein ef. Spartalija, koji ga odvodi u Istanbul. U ovom gradu završava visoke škole i službuje po mnogim mjestima. U Damasku proučava islamski misticizam, a potom se vraća u Istanbul. Dana 9. kolovoza 1866., imenovan je za šejh-ul-islama Osmanskog Carstva, na tom je položaju ostao do 30. travnja 1868. godine. Preminuo je 18. travnja 1871. u Istanbulu i pokopan je u blizini turbeta sultana Mehmeda II. U rodnoj Rogatici, izgradio je osnovnu školu i džamiju.